open-index/open-wikipedia-markdown huggingface dataset:
אסתר איזביצקי

**אסתר (ביצי) איזביצקי** (30 ביוני 1948 – 27 בספטמבר 1994) הייתה מתרגמת ובמאית תיאטרון ישראלית.

## ביוגרפיה
נולדה בתל אביב בשנת 1948. אביה, אברהם איזביצקי, היה חבר הארגון היהודי הלוחם שעלה לארץ מזגלמביה ב-1944.

בוגרת מחזור כ"ה של בית חינוך, בעלת תואר ראשון בתיאטרון מאוניברסיטת תל אביב, ותואר שני בהצטיינות מאוניברסיטת ניו-יורק.

במהלך לימודיה לתואר השני החלה לביים מחזות באוף ברודוויי בניו יורק. כששבה לישראל בתחילת שנות השמונים המשיכה לביים בעיקר מחזות שבמרכזם נשים והייתה חלוצה של הזרם הפמיניסטי בתיאטרון הישראלי, דבר שעורר לא פעם מחלוקות וביקורות.

במקביל גם לימדה משחק בבית הספר לאמנויות הבמה בסמינר הקיבוצים, ותרגמה לעברית את המחזה "קללת מעמד המורעבים"  של סם שפרד ואת הספר "הקרב" של קנת מקסי .

## הצגות שביימה
* **Cabin Fever** - קומדיה שחורה מאת ג'ואן שנקר (1977, The Theatre in St. Clement's Episcopal Church)
* **Signs of Life** - מחזה הביכורים של ג'ואן שנקר (1979, תיאטרון אמריקן פלייס )
* **יושבות חלוצות על חצץ** - מחזה שכתבה איזביצקי על פי יומנים ומכתבים של גיבורות העלייה השנייה והשלישית, ביניהן מניה שוחט. המחזה עורר סערה מכיוון שאחת הדמויות מתאבדת בסופו (1981, תיאטרון חיפה).
* **אל נקמות** - גרסה עברית למחזה של שלום אש שאיזביצקי סייעה לתרגם, העוסק בין היתר בזנות וביחסים לסביים על רקע חיי היהודים בתחום המושב (1982, תיאטרון באר שבע).
* **לצאת מכאן** - מחזה של המחזאית האמריקנית מרשה נורמן המגולל את ניסיונות ההשתלבות של אסירה לשעבר בחברה (1982, תיאטרון באר שבע).
* **[[דון ז'ואן חוזר מהמלחמה]]** (1985, תיאטרון באר שבע)
* **גברת טונה** - עיבוד לספרה של הסופרת הדנית סוזנה ברויגר (1986, תיאטרון וידאובר, קופנהגן). על אף שהיה זה ניסיונה היחיד בבימוי בדנמרק, איזביצקי זכתה בפרס הצגת העונה על המחזה.
* **[[אביב מתעורר (מחזה)|אביב מתעורר]]** - גרסה עברית בתרגומו של שמעון לוי למחזה של המחזאי הגרמני פרנק ודקינד (1987, החאן הירושלמי)

## חיים אישיים
בשנות ה-70 הייתה נשואה ליאיר הרבסט, ולאחר גירושיהם הייתה זוגתה של המחזאית האמריקאית ג'ואן שנקר בזמן שגרה בניו יורק.

בגיל 46 שמה קץ לחייה. נקברה בבית העלמין ירקון. אחיה זאב, שהיה צעיר ממנה ב-4 שנים, מת גם הוא שלושה חודשים לאחר התאבדותה. הסיפור "רדופים" של יגאל סרנה, בן כיתתו של האח, מבוסס על דמויותיהם של אסתר וזאב.

## הערות שוליים

קטגוריה:במאיות תיאטרון ישראליות
קטגוריה:להט"ביות ישראליות
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:בוגרות בית החינוך ע"ש א"ד גורדון
קטגוריה:פמיניסטיות ישראליות
קטגוריה:במאים להט"בים
קטגוריה:להט"בים ישראלים
קטגוריה:פמיניסטים ישראלים
קטגוריה:מתרגמות ישראליות
קטגוריה:בוגרי בית החינוך ע"ש א"ד גורדון
קטגוריה:מורים למשחק בישראל
קטגוריה:מורות למשחק בישראל
קטגוריה:סגל סמינר הקיבוצים
קטגוריה:מתאבדים ישראלים
קטגוריה:מתאבדות ישראליות
קטגוריה:מתרגמים מאנגלית לעברית
קטגוריה:מתרגמות מאנגלית לעברית
קטגוריה:נשים הקבורות בבית הקברות ירקון
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:ישראליות שנפטרו ב-1994
קטגוריה:ישראלים שנפטרו ב-1994
פיגוע הדריסה בדרום תל אביב (2011)

**פיגוע הדריסה בדרום תל אביב** היה פיגוע דריסה שבוצע בדרום תל אביב ביום הנכבה, 15 במאי 2011, בו נרצח יהודי אחד ונפצעו 17 אנשים בכביש 461.

## הפיגוע
בצוהרי 15 במאי 2011 נסע המחבל, אסלאם אברהים איסא, מכפר קאסם, במשאית בכביש 461 בדרך חיים בר לב, תוך כדי שהוא צועק אללה אכבר דרס 18 אנשים, מהם נפטר מפצעיו אחד הפצועים, אביב מורג בן 29 מגבעתיים.
## לאחר הפיגוע
ב-14 בנובמבר 2012 נגזר על המחבל מאסר עולם ועוד 40 שנות מאסר, ב-1 בנובמבר 2011 שם קץ לחייו אביו של אביב מורג.

## ראו גם
* הפיגוע במועדון האומן 17 בתל אביב (2011)

## קישורים חיצוניים
* 
* 

## הערות שוליים

דרום תל אביב
דרום תל אביב
דרום תל אביב
קטגוריה:טרור ערבי בישראל
דרום תל אביב
סטיבן בלום

**אייץ' סטיבן בלום** (באנגלית: **H Steven Blum**; נולד ב-13 באוקטובר 1946) הוא גנרל בדימוס אמריקאי-יהודי. בשנים 2003–2008 פיקד על המשמר הלאומי של ארצות הברית.

## ביוגרפיה
### ילדותו ונעוריו
בלום נולד בבולטימור, מרילנד, ארצות הברית ב-13 באוקטובר 1946. הוא למד בתיכון פורסט פארק, וסיים את לימודיו שם ב-1963. לאחר מכן למד היסטוריה באוניברסיטת בולטימור, אותה סיים ב-1968. בתום הלימודים התגייס לכוחות המילואים במשמר הלאומי של מרילנד. עבד כמורה בחטיבת ביניים בולטימור. במקביל לעבודה למד לתואר שני במדעי החברה באוניברסיטת מורגן. בשנת 1971 החליט להתגייס לשירות קבע במשמר הלאומי.
### השירות הצבאי
ב-28 באוגוסט 1971 סיים בלום קורס קצינים של המשמר הלאומי וקיבל דרגת לוטננט שני. הוא שירת במשמר הלאומי בתפקידי פיקוד ומטה שונים: מפקד גדוד רגלים קל, מפקד חטיבה, קצין הספקה של דיוויזיה, מפקד הדיוויזיה ה-29, ראש המטה של פיקוד צפון.

בשנים 2001–2002 הוצב בבוסניה והרצגובינה, שם פיקד על דיוויזיה רב-לאומית בכוח הייצוב. בשנים 2003 - 2008 פיקד בלום על המשמר הלאומי של ארצות הברית. לאחר מכן מונה לתפקיד סגן מפקד פיקוד צפון של צבא ארצות הברית. בשנת 2010 סיים את התפקיד ופרש מהשירות הצבאי.

לאחר הפרישה עבד בלום כמנהל בחברת ייעוץ פרטית.
## קישורים חיצוניים

* ביוגרפיה של סטיבן בלום

קטגוריה:גנרלים יהודים אמריקאים
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:בוגרי מכללת המלחמה של צבא ארצות הברית
קטגוריה:אמריקאים שנולדו ב-1946
ויליירסדורפ

**ויליירסדורפ** (באפריקאנס: **Villiersdorp**) היא עיירה הממוקמת בכף המערבי, באזור הנקרא אוברברג, כ-96 ק"מ מקייפטאון, וכ-355 מטרים מעל פני הים. העיירה שוכנת בין הרי ווטרוול (Waterval) ובוינסברג (Baviaansberg) בצד הצפון מערבי של העמק, עם סכר טויווטרסקלופ (Theewaterskloof) מדרום. ויליירסדורפ ידועה גם בתור 'פנינת האוברברג או 'גאוות האוברברג'.

## היסטוריה
הפילדקורנט פיטר דה וילייר, הבעלים של החווה ראדין, פנה למושל הכף ב-1841 בבקשה להקים עיירה בחלק מהחווה שלו. ב-1843 הוקמה העיירה, וב-1855 הוכרזה כעירייה.

דה-ווילייר ביקש מהמושל לקרוא לעיירה על שם ההוגנוטים, שכן רוב תושבי העיירה היו צאצאיהם. אבל המושל החליט לקרוא לעיירה על שם מייסדה, פיטר דה וילייר. בתחילה שם העיירה היה "דה וילייר דורפ" (De Villiers Dorp) כלומר הכפר של דה וילייר, אך בשפת הדיבור היא הפכה מאוחר יותר ל"ויליירסדורפ".

### סמל העיירה
הסמל הראשון - דוד גראף תרם לעירייה בשנת 1907 ציור של סמל של משפחת דה וילייר, ששימש לאחר מכן כסמל העירוני.

הסמל השני - סמל חדש נרשם בלשכה להרלדיקה בשנת 1975.

## גאוגרפיה
ויליירסדורפ מוקפת הרים, בצדם הצפוני ממוקמים רכסי Blokkop, Aasvoëlberg ו-Sneeukop, עם רכס ה-Baviaansberge במזרח.

מצפון לעיירה נובע נהר ה-Elandskloof, הזורם דרך עמק נהר ה-Elandskloof, אל סכר ה-Elandskloof. הצד המזרחי של העיר גובל בנהר ה-Elandskloof. נהר ה-Kommissiekraal זורם דרך העיירה, אל נהר ה-Elandskloof. כ-5 ק"מ דרומית לווילירדורפ נמצא סכר טויווטרסקלופ, הסכר הגדול ביותר בכף המערבי והשביעי בגודלו בדרום אפריקה. מים מהסכר זורמים אל ה-Riviersonderend.

## כלכלה
ויליירסדורפ מוקפת בחוות, ומטעי פירות. בתחילה, חקלאים באזור גידלו בעיקר דגן וכרמים, אך מאז השלמת סכר טויווטרסקלופ וסכר Elandskloof, החקלאות השתנתה למטעי פירות אבל גידול גפנים עדיין מהווה חלק גדול מהחקלאות. כתוצאה מכך, קמו שני בתי אריזה גדולים: Betko ו-Arbeidsvreugde. קואופרטיב ויליירסדורפ מקבל ענבים שנבצרו באזורים שמסביב.

## אטרקציות
ישנם מספר רב של מבנים בווילירדורפ בעלי ערך היסטורי: מוזיאון דגבריק, מבנה הכנסייה הרפורמית ההולנדית, Kelkiewyn, Oude Huis ו-Ou Meul. מוזיאון דגבריק (והמסעדה) הוא משנת 1845 והוכרז כאנדרטה ב-1994.

בניית בית הספר התיכון דה וילייר גראף בשנת 1907 מומן על ידי סר דייוויד פיטר דה וילייר גראף. הבניינים תוכננו על ידי פורסיית' ופארקר, ונבנו על ידי א.ב. ריד וקי.

## קישורים חיצוניים

קטגוריה:דרום אפריקה: ערים
קטגוריה:הכף המערבי
קטגוריה:יישובים שהוקמו ב-1841
דוד חיון

[ממוזער|תמונתו של חיון כפי שמופיעה ב[האנציקלופדיה לחלוצי היישוב ובוניו|אנציקלופדיה לחלוצי היישוב ובוניו מאת דוד תדהר]]
**דוד חיון-מוגרבי** (22 באפריל 1881 – 21 באוקטובר 1958) היה פעיל מרכזי במושבה פתח תקווה, מנהל בית הספר יק"א פיק"א, שהיה בית הספר לבנות ולבנים הראשון בעיר, במשך כ-43 שנים (1904 – 1947).

חיון היה נשיא העדה הספרדית בפתח תקווה וחבר מועצת העיר.

## ביוגרפיה
**דוד חיון**, או **חיון-מוגרבי**, נולד בדמשק, סוריה, למשפחה יהודית מבוססת מצפון אפריקה. משפחתו עלתה לישראל בשנת 1852, אך בשל קשיי פרנסה של אביו, הרב שלמה מוגרבי, היגרה המשפחה לסוריה.

בילדותו נשלח חיון ללימודים בתלמוד תורה, ולאחר מכן לבית ספר יסודי של ארגון כל ישראל חברים ("אליאנס"). בשל הצטיינותו בלימודים וכישוריו הרבים, מוריו שלחו אותו לבית הספר למורים של חברת "אליאנס" בפריז. כמו כן, נרשם חיון גם למחלקה לפדגוגיה בסורבון ולבית המדרש לרבנים. הוא רכש השכלה אירופאית רחבה וידע מקיף בתחומי היהדות. בעודו בפריז, התחבר עם איתמר בן-אב"י והשניים הפכו לידידים. לאחר שנת הוראה אחת בתוניס, נקרא חיון לנהל את בית הספר "הברון" ב"אם המושבות", פתח תקווה.

בשנת 1904 החל לנהל את בית הספר "הברון", אשר שמו שונה לבית הספר יק"א. בשנת 1909 הוא הפך את בית הספר מלימוד מסורתי ב"חדר" ל"בית ספר מעורב". הוא דגל בגישת עברית בעברית והנחיל ערכים ציונים-לאומיים וגישה ליברלית. עם הקמת בית הספר המעורב נערכה בו תוכנית לימודים לשמונה שנות לימוד. חיון קירב לעשייה סביב בית הספר את המורים, ההורים והחוגים המתקדמים במושבה. כמו כן קשר קשרים עם הסתדרות המורים בארץ ישראל. הכיתות בבית הספר חולקו לשתיים, בצד האחד ישבו הבנים ובצד השני ישבו הבנות. בית הספר גדל בהתמדה במספר תלמידיו ויצר לעצמו דמוי חיובי בקרב תושבי המושבה. תלמידיו נרתמו לסייע בעונות בוערות ואף השתתפו בגירוש הארבה שתקף את המושבה פעמיים. בית הספר פיתח תכנים חדשים ותוכניות לימודים ועבר לשיטת "עברית בעברית" שנלמדה בהוראת כל המקצועות. הוא ניהל את בית הספר במשך 43 שנים, ופרש לגמלאות בשנת 1947.

ביולי 1940 נבחר חיון למועצת עיריית פתח תקווה מטעם הרשימה הספרדית וציונים כלליים ב'. כחבר המועצה עסק בעיקר בנושא חינוך בעיר. באפריל 1942 נאלץ להתפטר מחברותו במועצה בשל הודעת מושל המחוז שלדבריו הוא פקיד עירוני ולכן לא יכול להיות גם חבר מועצה. באפריל 1944 נבחר לנשיא העדה הספרדית בפתח תקווה.

חיון נפטר ב-21 באוקטובר 1958 ונטמן בבית הקברות סגולה בפתח תקווה.

## חייו האישיים
בשנת 1912 חיון מוגרבי התחתן עם רבקה מויאל, בתו של גואל הקרקעות אברהם מויאל. לזוג נולדו שלושה בנים. רבקה נפטרה בשנת 1943.

## בתרבות
המשורר נתן יונתן שלמד בבית הספר יק"א פיק"א, כתב שיר על חיון, בשם "אדון חיון" שהופיע בספרו "שירים על קו הרכס". שיר מרגש שמתאר את אישיותו הפדגוגית של דוד חיון.

שמעון פרס מזכיר אותו בספרו "יומן קריאה – מכתבים לסופרים" (עמ' 83).

## הנצחה
*על שמו קרוי רחוב בעיר פתח תקווה.
*בית ספר פיק"א פתח תקווה ע"ש דוד חיון.

## לקריאה נוספת
* מרדכי נאור, **המנהיג המזרחי הראשון - אברהם מויאל**, סטימצקי, 2019

## קישורים חיצוניים

* דוד חיון, עמ' 231 כרך 1, באתר האנציקלופדיה לחלוצי היישוב ובוניו, מאת דוד תדהר
* המורה דוד חויון ז"ל, באתר הארץ, 21 באוקטובר 1958
* 
* 

## הערות שוליים

קטגוריה:מנהלי בתי ספר ישראלים
קטגוריה:משפחת מויאל
קטגוריה:פתח תקווה: אישים
קטגוריה:חברי מועצת העיר פתח תקווה
קטגוריה:אישים הקבורים בבית הקברות סגולה
קטגוריה:ישראלים שנולדו ב-1881
קטגוריה:ישראלים שנפטרו ב-1958
Heels (סדרת טלוויזיה)

**Heels** היא סדרת טלוויזיה אמריקאית מסוגת הדרמה המשכית שעלתה לשידור ב-15 באוגוסט 2021 ברשת Starz ובוטלה אחרי שתי עונות. היא נוצרה על ידי התסריטאי והמפיק מייקל וולדרון. הסדרה מתמקדת במשתתפים במופע היאבקות מקצועית ומככבים בה סטיבן אמל שמוכר בעיקר מהסדרה החץ ואלכסנדר לודוויג שמוכר בעיקר מהסדרה ויקינגים.

שם הסדרה מבוסס על המושג "Heel" מעולם ההיאבקות המקצועית שמשמעותו מתאבק שמגלם את תפקיד האנטגוניסט ("הדמות הרעה") ומהווה את יריבו של ה"Face", המתאבק שמגלם את תפקיד הפרוטגוניסט ("הדמות הטובה").

## תקציר העלילה
לאחר פטירתו של טום ספייד - היוצר של מופע היאבקות מתוסרט בעיר אמריקאית קטנה שבמדינת ג'ורג'יה - צמד בניו ממשיכים את דרכו. שניהם מככבים במופע כשהאח הבכור (ג'ק) גם אחראי על ניהול העסק, לרבות כתיבת התסריטים שקובעים את תוצאות הקרבות בזירה, והאח הצעיר (אייס) שואף לשדרוג מעמדו במופע. העובדה שג'ק הוא זה שמקבל את ההחלטות יוצרת מתיחות בינו לבין אייס שחש חוסר שביעות רצון.

## שחקנים ודמויות
* סטיבן אמל בתור **ג'ק ספייד**. מתאבק ומנהל המופע. האח הבכור.
* אלכסנדר לודוויג בתור **אייס ספייד**. מתאבק. האח הצעיר.
* קלי ברגלנד בתור **קריסטל טיילר**. משתתפת במופע.
* מרי מקורמק בתור **ווילי דיי**. שותפתו העסקית של ג'ק.
* אליסון לוף בתור **סטייסי ספייד**. אשתו של ג'ק.
* רוקסטון גארסיה בתור **תומאס ספייד**. בנם של ג'ק וסטייסי.
* כריס באואר בתור **ביל הנקוק "הפרוע"**. היה כוכב היאבקות מוכר שהפך לצייד כישרונות.
* אלן מלדונדו בתור **רוסטר רובינס**. מתאבק.
* דיוק דייוויס רוברטס בתור **ביג ג'ים קיטצ'ן**. מתאבק.
* טריי טאקר בתור **בובי פין**. מתאבק.
* מייק או'מאלי בתור **צ'ארלי גולי**. הבעלים של מופע היאבקות חדש בפלורידה.

## סקירה

## הפקה
בפברואר 2017 הסדרה הייתה מצויה בפיתוח על ידי חברת ההפקה Paramount TV עבור רשת Starz. באוגוסט 2019 סטיבן אמל לוהק לתפקיד ג'ק ספייד. בספטמבר 2019 אלכסנדר לודוויג לוהק לתפקיד אייס ספייד. במאי 2021 הוכרז שהסדרה תעלה לשידור ב-15 באוגוסט 2021. בנובמבר 2021 הסדרה חודשה לעונה שנייה שעלתה לשידור ב-28 ביולי 2023. בספטמבר 2023 הסדרה בוטלה אחרי שתי עונות..

בספטמבר 2024, שתי העונות של הסדרה עלו לשידור בנטפליקס לאחר שבמקור שודרו ב-Starz, והיוצר מייקל וולדון ציין שזה נתן לסדרה הזדמנות להגיע לקהל רחב יותר.

## קישורים חיצוניים
* 

* סרטון הנעימת פתיחה של הסדרה בערוץ יוטיוב הרשמי של רשת Starz.

## הערות שוליים

קטגוריה:סדרות דרמה אמריקאיות

קטגוריה:היאבקות מקצועית
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021
Lento (שיר של טליה)

"**Lento**" (בעברית: "**לְהַאֵט**") הוא שיר שהוקלט על ידי הזמרת-יוצרת המקסיקנית טליה, בהשתתפות הצמד הקובני חנטה דה סונה, מתוך אלבום האולפן החמישה עשר שלה, *[[Valiente]]*. השיר יצא לאור ב-27 בספטמבר 2018, על ידי חברת התקליטים סוני מיוזיק לטין, כסינגל השלישי מתוך האלבום.

השיר הגיע למקום הרביעי במצעד השירים הטרופיים.

## רקע וכתיבה
השיר נכתב על ידי חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם וסרג'יו ג'ורג' והופק על ידי סרג'יו ג'ורג'. השיר הגיע למקום החמישי במצעד השירים הלטיניים הדיגיטליים והפך לשירה המצליח ביותר של טליה במצעד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.

## וידאו קליפ
הווידאו קליפ הרשמי של השיר פורסם ב-28 בספטמבר 2018 בערוץ היוטיוב הרשמי של טליה. לאורכו של הקליפ ניתן לראות את טליה בורחת מצלמי פפראצי שרודפים אחריה, במטרה לצלם ולהסריט אותה. בהמשך לכך, היא מגיעה למסיבה המאורגנת בידי חנטה דה זונה ורוקדת ביחד עם השניים, כשהיא לבושה בבגדים שונים.

נכון למאי 2022, מונה הצפיות של הקליפ עומד על למעלה מ-150 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טליה
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:סינגלים בהוצאת סוני מיוזיק לטין
Mudanza de Hormiga

**Mudanza de Hormiga** הוא שיר שהוקלט על ידי הזמרת-יוצרת המקסיקנית מריה לאון , ביחד עם הזמרת-יוצרת המקסיקנית גלוריה טרווי. השיר יצא לאור ב-27 באוגוסט 2021, על ידי חברת התקליטים פרומטודו מקסיקו, כסינגל שלא מתוך אלבום; הוא סימל את שיתוף הפעולה הראשון בין השתיים.

כאשר יצא הווידאו קליפ של השיר, הופנו כלפיו ביקורות רבות מטעם גופים שונים.

## רקע וכתיבה
השיר נכתב על ידי גלוריה טרווי, מרסלה דה לה גרזה, מריה לאון ויופרד והופק על ידי האחרון גם כן. בתחילת השיר, שרות השתיים על פרטי לבוש שונים ("שמלה צהובה", "נעלי הליכה") ובהמשך מתארות את הכמיהה שלהן לחיות לצד בחיר ליבן. בחלק מסוים, הן מצהירות כי בשביל אותו האחד הן ישנו את שם המשפחה שלהן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.

## וידאו קליפ
הווידאו קליפ הרשמי של השיר פורסם ב-27 באוגוסט 2021 בערוץ היוטיוב הרשמי של מריה לאון. בתחילת הקליפ, ניתן לראות את פרטי הלבוש עליהם שרות השתיים. בהמשך לכך, ניתן לראותן רוקדות יחדיו. זאת, בנוסף לסצנות שונות המציגות אותן אורזות ופורקות ציוד אישי וסחורה. סצנה נוספת מציגה את לאון כשהיא על נדנדה עשויה פרחים.

נכון לאפריל 2022, מונה הצפיות של הקליפ עומד על למעלה מ-11 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
אלברט בויד

**אלברט ג. בויד** (באנגלית: **Albert G Boyd**; 22 בנובמבר 1906 – 18 בספטמבר 1976) היה מייג'ור גנרל ומחלוצי טיסות הניסוי בארצות הברית. במהלך 30 שנות הקריירה שלו, הספיק בויד לטוס כ-23,000 שעות טיסה על כ-723 סוגי מטוסים שונים. כשפרש בשנת 1957, הספיק כבר לבחון ולטוס על כל מטוס שהיה קיים בקטלוג כלי הטיס של חיל האוויר של ארצות הברית, החל מכלל סוגי המבצעיים ועד לאב-טיפוסים למיניהם.

למשך עשור שלם, משנת 1947 עד 1957 הטיס ואישר בויד כל דגם מטוס שהוזמן על ידי החיל. כשפרש, תרומתו היוצאת דופן של בויד זיכתה אותו בכינויים: "אבי טיסת הניסוי המודרנית", "טייס הניסוי מספר אחת בעולם" ועוד.

בין פרויקטיו ותפקידיו הידועים:
* ראש אגף הניסוי בסיס חיל האוויר רייט פטרסון
* מפקד בית הספר לטייסי ניסוי
* מפקד אגף טיסות הניסוי בבסיס חיל האוויר אדוארדס
* מפקד מרכז הפיתוח האווירי רייט (בפיקודו, צ'אק ייגר היה לאמריקאי הראשון להטיס את מטוס המיג-15 באוקינאווה במסגרת מבצע מולה).
* סגן מפקד מטה מערכת הנשק, פיקוד מחקר ופיתוח אווירי
* הגנרל המפקד של בסיס אדוארדס
ב-19 ביוני 1947 הטיס בויד את אב-הטיפוס של השוטינג סטאר P-80, ה-P-80R והגיע איתו למהירות שיא של 1,004 קמ"ש, שיא שנשבר רק מספר חודשים לאחר מכן, כשצ'אק ייגר שבר את מחסום הקול (מאך 1) עם מטוס הבל X-1 שלו. באותה תקופה השיא נחשב לרשמי, אף על פי ששלוש שנים לפני כן, עוד בשנת 1944 במהלך מלחמת העולם השנייה הצליחו מטוסי Me-163 ו-262 להגיע למהירויות דומות ואף יותר, אך שיאים אלו מעולם לא נחשבו לרשמיים.

בויד הוביל את תוכנית הבל X-1 והיה זה שבחר יחד עם סגנו, אל"ם פרד אסקאני את צ'אק ייגר להיות זה שישבור את מחסום הקול.

בויד מת ב-18 בספטמבר 1976. הוא ואשתו אנה לו (1907–1981) נקברו בבית הקברות הלאומי בארלינגטון.

## הוקרה
במהלך שירותו עוטר בויד במספר מדליות:
* פרס אוקטב שנוט
* לגיון ההצטיינות
* צלב התעופה המצוינת
* מדליית השירות המצוין
* גביע אייר פאוור
* פרס שילינג
* מדליית האווירונאוטיקה
* Brevet Militarire de Pilote d'Aviation
* טיילת הכבוד של תעופה וחלל

## קישורים חיצוניים

* אתר לא רשמי של אלברט בויד
* ביוגרפיה
* ביוגרפיית חיל האוויר

## לקריאה נוספת
* צ'אק ייגר ולאו ג'נוס. **ייגר: אוטוביוגרפיה מאת גנרל צ'אק ייגר** (1985), תרגם רמי בנימיני, הוצאת "מטר" משרד הביטחון - הוצאה לאור, 1986. .

## הערות שוליים

קטגוריה:אמריקאים ילידי טנסי
קטגוריה:טייסי ניסוי אמריקאים
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:גנרלים בחיל האוויר של ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1906
קטגוריה:אמריקאים שנפטרו ב-1976
יוסף קסל

**יוסף (ז'וזף) קסל** (10 בפברואר 1898 – 23 ביולי 1979) היה עיתונאי וסופר צרפתי. היה חבר האקדמיה הצרפתית.

## ביוגרפיה
קסל נולד למשפחה יהודית בווילה קלרה באנטרה ריוס שבארגנטינה. אביו היה רופא ממוצא ליטאי. בילדותו בין השנים 1905 ל-1908 באורנבורג שברוסיה, וב-1908 היגרה משפחתו לצרפת. למד ב-lycée Masséna בניס ובתיכון לואי הגדול בפריז.

קסל השתתף כטייס במלחמת העולם הראשונה, בה זכה באות ההצטיינות. הצטרף למפקדה הצרפתית בסיביר במלחמת האזרחים ברוסיה.

ב-1923 התפרסם הרומן שלו "הערבה האדומה" וקיבל פרס על קובץ סיפוריו "הלבבות הנקיים". הוא כתב בז’ורנל דה דיבא ובעיתונים אחרים, והיה ממייסדי השבועון הצרפתי גריגואר . טייל ברחבי העולם, ולאחר ביקורו בארץ־ישראל, פרסם את "ארץ האהבה" (Terre d’Amour) ב-1927.

היה טייס גם מלחמת העולם השנייה אז לחם במסגרת צרפת החופשית. קסל כתב מספר ספרים ורומנים, שחלקם עובדו בהמשך לקולנוע בהם יפהפיית היום (Belle de Jour; שעובד לקולנוע על ידי לואיס בוניואל ב-1967). ב-1943 הוא ואחיינו מוריס דרואון תרגמו לצרפתית את שיר הפרטיזנים Chant des Partisans  של המשוררת הרוסיה אנה מרלי . השיר היה להמנון הלא רשמי של צבא צרפת החופשית במלחמת העולם השנייה.

קסל נבחר לאקדמיה הצרפתית ב-1962.

הוא נפטר ממפרצת ב-23 ביולי 1979 בקומונה בעמק האואז ונקבר בבית הקברות מונפרנאס בפריז. פרס יוסף קסל  על שמו מוענק מדי שנה לספרים צרפתיים. הוא היה אביה של ניקול קסל.

## האריה
בספר האריה מסופר בגוף ראשון על הילדה הלבנה פטריסיה, גיבורת הספר, שגדלה בשמורת טבע ויוצרת קשרים מיוחדים עם כלל בעלי החיים ובמיוחד עם האריה שגידלה במשך מספר שנים עוד מהיותו גור זעיר, אשר מציית להוראותיה. הילדה בקיאה גם במנהגי השבטים האפריקניים שנודדים בסביבה היא מסרבת לצאת ללימודים בפנימייה למרות מאמצי הוריה, האב האחראי על השמורה ואשתו שמתגעגעת לחיים בפריס.

הספר עוסק ביחסים המורכבים בתוך המשפחה הגרעינית, ביחסים בין האדם הלבן לאדם השחור, ובין האדם לטבע. הסיפור מושך ומעניין ושפתו יפה מאוד עד שמגיע לסופו הטרגי הצפוי. על הספר זכה המחבר בפרס גונקור לספרות.

## ספריו שתורגמו לעברית
* 
* 
* צבא הצללים
** 
** 
* האריה
** 
** 
* 
* 

## קישורים חיצוניים

* 
* 
* 

## הערות שוליים

קטגוריה:סופרים יהודים צרפתים
קטגוריה:חברי האקדמיה הצרפתית
קטגוריה:טייסים במלחמת העולם הראשונה
קטגוריה:טייסים צרפתים במלחמת העולם השנייה
קטגוריה:יהודים אנשי הכוחות המזוינים של צרפת במלחמת העולם הראשונה
קטגוריה:צרפתים במלחמת האזרחים ברוסיה
קטגוריה:אישים ממוצא יהודי-ליטאי
קטגוריה:קצינים גדולים בלגיון הכבוד
קטגוריה:מעוטרי צלב המלחמה
קטגוריה:כתבים צבאיים יהודים
קטגוריה:מהגרים מרוסיה לצרפת
קטגוריה:אישים הקבורים בבית הקברות מונפרנאס
קטגוריה:יהודים בצבא צרפת החופשית
קטגוריה:צרפתים שנולדו ב-1898
קטגוריה:צרפתים שנפטרו ב-1979
הטקטקים

**הטקטקים** (באנגלית: **Animal Mechanicals**) היא סדרת טלוויזיה מונפשת קנדית לילדים שנוצרה על ידי ג'ף רוזן. הסדרה הופקה על ידי חברת Halifax Film בשיתוף עם CBC.

הסדרה שודרה במקור ב-1 בספטמבר 2008 בערוץ CBC Television. בישראל הסדרה שודרה בדיבוב לעברית בשנת 2011 בערוץ הופ!. הסדרה היא בת 3 עונות ו-73 פרקים באורך 22 דקות.

שיר הפתיחה של הסדרה בעברית בוצע על ידי דן קיזלר.

## עלילה
הסדרה עוקבת אחר חמש חיות רובוטיות עם כישרון ויכולת משלהן, היוצאות בכל פרק לפתור בעיות שונות באיים שונים בעזרת חברות, תמיכה ושיתוף פעולה.

## דמויות

* **רקס (Rex):** דינזואור ירוק, יכול להפוך להכלאה בין מלגזה, טרקטור ומחפר. יש לו אובססיה לאוכל.
* **קרן פלא (Unicorn):** חד קרן (מכך הגיע שמה באנגלית) ורודה, יכולה לעוף, ליצור מערבולת ולזרוק ברק.
* **דרקונו (Komodo):** לטאת כוח אדום, זנבו יכול להפוך למבחר רב של כלי עבודה כגון: פטיש, ארבעה מכלי העבודה שלו מופיעים מעל ראשו כשהוא מקבל סחרחורת יחד עם כמה כוכבים. ולעיתים מזנבו גם יוצאים דברים שהוא לא צריך כגון: דובי, סוכריה, כריך וברווז גומי.
* **עכברונת (Mouse):** עכברה (מכך הגיעה שמה) צהובה, חברתה הטובה ביותר של קרן פלא יכולה לרוץ מהר. היא הקטנה ביותר בחבורה מה שגורם לקרן פלא להתייחס איתה כאחותה הקטנה. והיא אמיצה אבל קצת פחדנית.
* **אוינג בוינג (Sasquatch):** ביגפוט כחול, הוא חזק ויכול להתימתח ולעיתים הוא החתיך בחבורה. אוינג בוינג אלרגי לאגסי אוויר ומפחד מגבהים.
* **טורבו טריקי (Island owl):** ינשופה, היא האחראית על המשימות בשביל הטקטקים. יש לה מסך טלוויזיה ואז היא הופך לאי אליו היא שולחת את הטקטקים. והיא לא מופיעה בגרסה המחודשת, אלא אם כן בפרק 8 של הסדרה המחודשת היה קטע בו רקס ואוינג בוינג קיבלו סחרחורת ו-6 טורבו טריקים הסתובבו מעל ראשם.
שאר הדמויות המופיעות בתוכנית הם בעיקר הדמויות להם עוזרים הטקטקים יש להם הופעות בפרק אחד בלבד כגון: הארנבים הטקטקיים, ליוויתן ספינת האוויר, הפינגוונים הבבושקות, הדינוזאור הטקטקיי ועוד.

## מדבבים
הדיבוב העברי בוים על ידי ליאור סול, והופק על ידי אסנת סדן.

## סקירת הסדרה

## קישורים חיצוניים

* 

קטגוריה:סדרות טלוויזיה קנדיות לילדים
קטגוריה:סדרות הרפתקאות קנדיות לילדים
קטגוריה:ערוץ הופ!: תוכניות רכש
קטגוריה:סדרות טלוויזיה לילדים
שאנדור אדלר (רופא)

**שאנדור אדלר** (בהונגרית: **Adler Sándor**; בודפשט, 24 באוקטובר 1897 – בודפשט, 28 באפריל 1950) היה דוקטור לרפואה כירורג יהודי-הונגרי ידוע ופורץ דרך, בנו של הרב הראשי אילש (אליהו) אדלר.

## קורות חיים
שאנדור אדלר נולד במשפחה יהודית כבנם של הרב אילש (אליהו) אדלר (1868–1924) ושל ינקה (חני) קרמר. הוא למד באוניברסיטת ארז'בט למדעים בעיר פץ', שם קיבל את התואר שלו ברפואה ב-1921. מ-1921 עד 1924 עבד כמנתח בבית החולים סנט רוקוש. בין השנים 1924–1932 היה המנתח של בית החולים סנט מרגיט, משנת 1932 היה המנתח הראשי של מרפאות החוץ של בית החולים היהודי ברחוב סבולץ' (כיום שמו המרכז הרפואי הלאומי) של הקהילה היהודית של פשט. הוא הצליח לשרוד את שואת יהודי הונגריה ואחרי מלחמת העולם השנייה משנת 1945 היה ראש ומנהל המחלקה הכירורגית בבית החולים. בתחילה עסק בטיפול כירורגי בכיבים ברגליים ובדליות, ולאחר מכן התמקדו פעולותיו והתעניינותו בכריתת סימפטקטומיה (כריתת סימפטקטומיה היא הליך בלתי הפיך שבמהלכו מוסר לפחות גנגליון סימפתי אחד) ובואגוטומיה (ואגוטומיה היא הליך כירורגי הכולל הסרת חלק מעצב הוואגוס). מאוחר יותר זכה להישגים יוצאי דופן בתחום הפתרונות הניתוחיים ובניסויים ובניתוחים מעשיים בכירורגיה אורולוגית. הוא היה אחד ממייסדי הנפרולוגיה בהונגריה, הישגיו בתחום ניתוחי הכליה הם משמעותיים גם ברמה בינלאומית.

אשתו הייתה מרגיט קלנר (1905–1998), בתם של אדולף קלנר ושל פרנציסקה רוזנברג. הם שנישאו ב-21 במרץ 1930 בבודפשט. הוא הובא למנוחות בבית הקברות היהודי ברחוב קוזמה בבודפשט.

## מחקריו ופרסומיו העיקריים
* על מורסות סביב הכליות (סקירה אורולוגית, 1930, מס' 3-4); (Urológiai Szemle, 1930, 3-4. szám)
* Polyposis intestini (רפואה-Gyógyászat, 1931)
* ניקוז לאחר Cholecycstectonia (רפואה, 1931)
* Neues Verfahren zur Verhinderung der Rezidive bei Bruchoperationen (Zentral­blatt für Chirurgie, 1931)
* Eine seltene Fraktur der ersten Rippe durch Muskelzug (Zentralblatt für Chrirurgie, 1932)
* Über ein Verfahren zur Verhütung der Bauchwandeiterung (Zentralblatt für Chrirurgie, 1932)
* A gonorrheás ízületi gyulladás saját vizelettel (Gyógyászat-רפואה, 1933)
* Heilbarkeit des durch Leberruptur entstandenen schweren Nierenleidens in Tierexperimenten (Zentralblatt für Chirugie, 1937, no. 3.
* טיפול בשבץ גפיים עם כימוסימפתוקטומיה (רפואה, 1934)
* Die Heilbarkeit des durch Leberruptur entstandenen schweren Nierenleidens in Tierexperimenten (Zentralblatt für Chrirugie, 1937)
* Über einen Fall von seiten grosser Gynäkomastie. Plastische Operation. (Zentralblatt für Chrirurgie, 1937)
* טיפול רדיקלי בדליות ובסימפטומים הנלווים אליהן בניתוח משולב במרפאה (רפואה, 1938).

## לקריאה נוספת
* פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944.
* Magyar életrajzi lexikon II. (L – Z). (לקסיקון ביוגרפי הונגרי. עורכת ראשית אגנש קניירש. 1969)
* נקודת שם
## קישורים חיצוניים
* לקסיקון יהודי הונגרי. 1929. עורך פטר אויווארי. שאנדור אדלר.
* חברי אגודת הכירורגים ההונגרים

## הערות שוליים

קטגוריה:רופאים יהודים הונגרים
קטגוריה:ניצולי השואה: הונגריה
קטגוריה:כירורגים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת פץ'
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1897
קטגוריה:הונגרים שנפטרו ב-1950
לוח המארה הפיניקי

ממוזער| לוח המארה הפיניקי
**לוח המארה הפיניקי** (או **הפוני**) הוא לוח מארה  בפיניקית (הידועה בשם "פוּנית" באימפריית קרתחדשת) רשום על מגילת עופרת, שנמצא בקרתחדשת על ידי פול גוקלר  ב-1899. הוא מוצג כיום במוזיאון הלאומי של קרתחדשת.

ייחודיותו של הלוח הוא היותו ה-Tabella Defixionis (לוח מארה בלטינית) הפיניקי היחיד שניתן לקריאה מלאה.

## הכתובת
הכתובת ידועה בסימון KAI 89. הכתובת מזהירה מפגיעה בקברו של בעל הכתובת.

## ראו גם

* רשימת כתובות כנעניות וארמיות

## הערות שוליים

קטגוריה:קרתגו
קטגוריה:כתובות בפיניקית
קטגוריה:קללות
קטגוריה:כתובות KAI
קטגוריה:ממצאים ארכאולוגיים ממתכת
שאנדור אדלר (רב)

**שאנדור אדלר** (בהונגרית: **Adler Sándor**; מקום לא ידוע, 1846 – פקש, 1894) היה הרב הראשי של העיר פקש בממלכת הונגריה של האימפריה האוסטרו-הונגרית.

## קורות חיים
אין תיעוד מדויק על מקום הולדתו של הרב שאנדור אדלר, כמו כן אין מקורות על מקום לימודיו והסמיכה לרבנות שלו. ידוע שהמקום הראשון בו פעל כרב היה העיירה יאנושלמה במחוז באץ'-קישקון, והמרכז של נפת יאנושהלמה. יהודים התיישבו בעיירה ב-1840 והתפרנסו ממסחר ומלאכה. הקהילה התארגנה ב-1850 עם ייסוד החברה קדישא ובניית בית הכנסת. אגודת הנשים טיפלה בפעולות סעד והיו במקום מוסדות חינוך עממיים. מספר היהודים הצדיק מישרת רב וכך בשנות ה-70 של המאה ה-19 התחיל אדלר לפעול בעיירה.

### מישרה בעיר פקש
ממישרתו זו הוזמן הרב אדלר להיות יו"ר מושב הרבנות של הקהילה האורתודוקסית של פקש. כאשר נפטר במקום הרב המפורסם יואל אונגר בשנת 1886, בחרה הקהילה את חתנו, הרב סופר זוסמן מהעיר קישקונהלש, כיורשו. בכך התפצלה הקהילה היהודית במקום וחלק מקהילת האם האורתודוקסית בחר באדלר כרב קהילת הסטטוס קוו אנטה שהוקמה במקום. (בעוד הקהילה האורתודוקסית ההונגרית פנתה לכיוון החרדי והקהילה הניאולוגית ההונגרית פנתה לקו הליברלי, קהילת הסטטוס קוו אנטה לא שינתה דבר מהיהדות של מאות השנים הקודמות והמשיכה את דרכה כרגיל. אדלר החזיק בתפקידו החדש הזה כרב הראשי של העיר במשך שמונה שנים עד מותו. הוא נקבר בבית הקברות היהודי בעיר פקש (חלקה 1, שורה 1, קבר 75).

### משפחתו
בתו מריה אדלר הפכה לימים לאמו של הרב והמלומד הידוע אלכסנדר שייבר (בלשן, מזרחן, חוקר היהדות, הפולקלור והספרות היהודית, מראשי הקהילה היהודית בהונגריה לאחר מלחמת העולם השנייה שניהל את בית המדרש לרבנים בבודפשט במשך כ-35 שנה). אמו נרצחה בשואה בשנת 1944 בבית הזכוכית בפריצה פרועה ורצח ללא הבחנה של אנשי מפלגת צלב החץ.

## לקריאה נוספת
* לקסיקון יהודי הונגרי. 1929. עורך פטר אויווארי. שאנדור אדלר.
* הרב שאנדור אדלר באתר sensagent

## קישורים חיצוניים
* izraelinfo - לזכרו של הרב אלכסנדר שייבר

## הערות שוליים

קטגוריה:רבני ערים באירופה
קטגוריה:רבנים הונגרים
קטגוריה:רבנים אורתודוקסים
קטגוריה:הונגרים שנולדו ב-1846
קטגוריה:הונגרים שנפטרו ב-1894
ניו יורק הראלד טריביון

**הניו יורק הראלד טריביון** (באנגלית: **New York Herald Tribune**) היה עיתון שיצא לאור בין השנים 1924–1966. העיתון נוצר בשנת 1924 כאשר אוגדן מילס ריד מה רכש את הניו יורק הראלד. העיתון התחרה ב"ניו יורק טיימס" בשוק עיתוני הבוקר. העיתון זכה בשנים עשר פרסי פוליצר במהלך חייו.

"עיתון רפובליקני, עיתון פרוטסטנטי ועיתון מייצג יותר את הפרברים מאשר התערובת האתנית של העיר", הסיקור של הטריבון בדרך כלל לא היה מקיף כמו הסיקור של הניו יורק טיימס. עם זאת, הסיקור הלאומי, הבינלאומי והעסקי שלו נתפס בדרך כלל כאחד הטובים בתעשייה, וכך גם הסגנון הכללי שלו. בשלב זה או אחר, העיתון היה ביתם של כותבים כמו דורותי תומפסון, רד סמית', רוג'ר קאן, ריצ'רד ווטס ג'וניור, הומר ביגארט, וולטר קר, וולטר ליפמן, סנט קלייר מק'קלווי, ג'ודית' קריסט, דיק שאאפ, טום וולף, ג'ון סטיינבק וג'ימי ברסלין. מבחינה מערכתית, העיתון היה הקול של הרפובליקנים המזרחיים, שכונו מאוחר יותר כרפובליקנים של רוקפלר, ודגל בנקודת מבט פרו-עסקית, בינלאומית.

העיתון, שהיה בבעלותה לראשונה של משפחת רייד, נאבק כלכלית במשך רוב חייו ולעיתים רחוקות היה רווחי מספיק לצמיחה או לשיפורי הון. משפחת רייד סבסדה את ההראלד טריביון במהלך שנותיו הראשונות. עם זאת, העיתון נהנה משגשוג במהלך מלחמת העולם השנייה ועד סוף המלחמה התקרב ל"טיימס" בהכנסות מפרסומות. סדרה של החלטות עסקיות הרות אסון, בשילוב עם תחרות אגרסיבית מצד הטיימס ומנהיגות לקויה של משפחת רייד, הותירו את העיתון הרחק מאחור יריבו.[ממוזער|דורותי תומפסון, נבחרה על ידי [טיים מגזין לאישה המשפיעה ביותר בארצות הברית אחרי אלינור רוזוולט ואחת מהכותבות בניו יורק הראלד טריביון, 1920]]
בשנת 1958 מכרו בני הזוג רייד את ההראלד טריביון לג'ון היי וויטני, משקיע מולטי-מיליונר בוול סטריט ששימש כשגריר ארצות הברית בבריטניה באותה תקופה. תחת הנהגתו, הטריביון התנסה בגישות חדשות לדיווח החדשות ותרם תרומות חשובות לעיתונות החדשה שהתפתחה בשנות ה-60. העיתון קם לתחייה בהתמדה תחת וויטני, אבל שביתה של העיתונים בניו יורק שנמשכה 114 ימים עצרה את הרווחים של ההראלד טריביון והובילה לארבע שנים של מריבות עם איגודי עובדים, במיוחד עם הסניף המקומי של האיגוד הטיפוגרפי הבינלאומי. מול הפסדים הולכים וגדלים, וויטני ניסה למזג את ההראלד טריביון עם הניו יורק וורלד טלגרם וניו יורק ג'רנל אמריקן באביב 1966. המיזוג המוצע הוביל לשביתה ממושכת נוספת, וב-15 באוגוסט 1966 הודיע וויטני על סגירת העיתון. בשילוב עם השקעות בוורלד ג'רנל טריביון, הוציא וויטני 39.5 מיליון דולר (שווה ערך ל-329,695,454 דולר ב-2021) בניסיונותיו לשמור על העיתון בחיים.
לאחר סגירת ה"ניו יורק הראלד טריביון", ה"טיימס" וה"וושינגטון פוסט", אליהם הצטרף וויטני, חתמו על הסכם להפעלת האינטרנשיונל הראלד טריביון, ההוצאה לשעבר של העיתון בפריז. עד 1967, העיתון היה בבעלות משותפת של וויטני תקשורת, הוושינגטון פוסט והניו יורק טיימס. האינטרנשיונל הראלד טריביון, הידוע גם בשם "IHT", הפסיק להתפרסם ב-2013.
## הערות שוליים

קטגוריה:עיתונים באנגלית
קטגוריה:ניו יורק: עיתונים
איגור גירקין

** איגור וסבולודוביץ' גירקין**, ידוע גם כ**איגור איבנוביץ' סטרלקוב** (ברוסית: **Игорь Всеволодович Гиркин**; נולד ב-17 בדצמבר 1970) הוא מדינאי, איש צבא ופוליטיקאי, פובליציסט וסופר רוסי, ופושע מלחמה מורשע. פנסיונר של שירות הביטחון הפדרלי של רוסיה (1996–2013), דבק בדעות מונרכיסטיות ואוהד אידאולוגי של התנועה הלבנה.

## ביוגרפיה
איגור גירקין נולד במוסקבה ב-1970. למד במכון ההיסטורי והארכיוני של מוסקבה. התעניין בהיסטוריה מילדות. עם סיום לימודי ההיסטוריה התנדב לשרת בטרנסניסטריה ובבוסניה. אחר כך התגייס למשך שנה לצבא, והשתחרר בדרגת סמל, ולאחר מכן שירת בשירות הביטחון הפדרלי – בין השאר במאבק בדאגסטן ובמלחמת צ'צ'ניה השנייה. עם התחממות השטח בדונבאס יצא לשם.

סטרלקוב זכה לפרסום נרחב כמשתתף פעיל במלחמה בדונבאס, הוא דמות צבאית ופוליטית של הרפובליקה העממית של דונצק. בלילה של 12 באפריל 2014 הוא עבר את הגבול, ובראש קבוצה חמושה של 52 חיילים הגיע לסלוביאנסק. בהמשך מספר חודשים הוא הנהיג את המורדים במהלך הקרבות בעיר סלוביאנסק, ובהמשך הנהיג את כוחות המיליציה העממית בדונצק.

מ-12 במאי עד 14 באוגוסט 2014 – מפקד הכוחות המזוינים של הרפובליקה העממית של דונצק, מ-16 במאי עד 14 באוגוסט – שר ההגנה של הרפובליקה העממית של דונצק, מ-6 ביולי הכריז על עצמו כמפקד הצבאי של דונצק.

השלטונות האוקראיניים ומספר ארגוני זכויות אדם מאשימים אותו בפשעי מלחמה. בפרט, סטרלקוב הוא אחד מארבעת הנאשמים במשפט, שהחל ב-9 במרץ 2020 באמסטרדם, במקרה של התרסקות מטוס בואינג מלזי בקו אמסטרדם-קואלה לומפור, אשר ב-17 ביולי 2014 הופל על ידי טיל ממערכת ההגנה האווירית בוק בחלק המזרחי של מחוז דונצק.

ב-17 בנובמבר 2022, בית המשפט המחוזי של האג מצא את גירקין אשם בהתרסקות מטוס בואינג מלזי וגזר עליו ועל שניים מפקודיו מאסר עולם.

ב-21 ביולי 2023 נעצר גירקין על ידי הרשויות ברוסיה לאחר שיצא בביקורת גלויה נגד פוטין.

## קישורים חיצוניים

* 

* 

## הערות שוליים

קטגוריה:פובליציסטים רוסים
קטגוריה:מוסקבה: אישים
קטגוריה:חיילי צבא רוסיה
קטגוריה:יוטיוברים רוסים
קטגוריה:אישים בעימות הרוסי-צ'צ'ני
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:הפלישה הרוסית לאוקראינה: רוסים
קטגוריה:מלחמת בוסניה: אישים
קטגוריה:רוסים שנולדו ב-1970
אוון מוק

**אוון מוק** (באנגלית: **Evan Mock**; נולד ב-8 באפריל 1997) הוא שחקן, דוגמן וסקייטר אמריקאי, המוכר מתפקידו בתור אקנו "אקי" מנזיס בסדרה "אחת שיודעת" ברשת HBO Max, החל מ-2021. 

## ביוגרפיה
אוון מוק נולד במפרץ ווימאה באואהו, הוואי. אימו פיליפינית, ואביו אמריקאי ויוצר סנפירי גלשנים. מוק למד במסגרת חינוך ביתי. כשגדל, הוא שאף להיות גולש מקצועי או סקייטר. מוק עבר לקליפורניה בגיל 18 כדי להתמקד בגלישה על סקייטבורד באופן מקצועי. הוא התפרסם לאחר שהזמר פרנק אושן פרסם סרטון שלו מחליק.

מוק דגמן בתצוגות אופנה עבור המותגים לואי ויטון ו-1017 Alyx 9SM והשיק קו בגדים בשם Sorry in Advance בשנת 2019. לאחר מכן הופיע בפרסומות לבושם של מעצב האופנה פאקו רבאן. בשנה שלאחר מכן כיכב בקמפיין דוגמנות לקולקציית בגדים של מעצב האופנה ג'וזפה זנוטי. ביוני 2021, הוא השיק קולקציה עם חברת ההלבשה RVCA. ביולי 2021 החל לשחק בסדרת הטלוויזיה "אחת שיודעת" את דמותו של אקנו "אקי" מנזיס, אחת הדמויות הראשיות. הסדרה סימנה את תפקיד המשחק הראשון שלו. היוצר שלה, ג'ושוע ספרן, יצר במיוחד את התפקיד עבור מוק.

## חיים אישיים
בשנת 2019 עבר מוק להתגורר בניו יורק. למרות תפקידו כדמות שחוקרת את המיניות שלה בסדרת הטלוויזיה "אחת שיודעת", מוק הוא הטרוסקסואל. השיער הוורוד שלו נחשב למראה הייחודי שלו.

## פילמוגרפיה

### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:אמריקאים ילידי הוואי
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:גולשי סקייטבורד אמריקאים
קטגוריה:אמריקאים ממוצא פיליפיני
קטגוריה:הוואי: ספורטאים
קטגוריה:אמריקאים שנולדו ב-1997
Mario Kart 8

**Mario Kart 8** (בתעתיק לעברית: **מריו קארט 8**) הוא משחק סימולציית מרוצים שנוצר על ידי חברת נינטנדו היפנית, ויצא לראשונה לשווקים עבור קונסולת ה-Wii U במהלך שנת 2014 והשמיני בסדרת משחקי *Mario Kart*. במשחק ניתן לשחק בדמויות השונות בזיכיון של מריו כאשר הדמויות מתחרות זו מזו במכוניות קארטינג במסלול מרוצים אשר בו הדמויות מסוגלות גם לאסוף מגוון פריטים לאורך הדרך אשר מסוגלים לסייע להם להשיג יתרונות שונים לאורך המירוץ או להאט את יריביהם. המשחק הציג לראשונה את היכולת להשתמש בטכנולוגיית אנטי-כבידה על מנת לנסוע על קירות או תקרות, ואשר מאפשרת לשחקנים גם להיתקל זה בזה על מנת לדחוף את השחקן השני קדימה. למשחק יש את האפשרות לשחק כשחקן יחיד אך גם את האפשרות למשחק מרובה משתתפים, כולל משחק מקוון דרך הרשת הפנימית של נינטנדו.

המשחק זכה להצלחה קריטית ומסחרית. זהו המשחק הנמכר ביותר בקונסולת ה-Wii U כאשר לאורך השנים נמכרו מעל ל-8 מיליון עותקים של המשחק ברחבי העולם. לאורך השנים נינטנדו המשיכה להוציא טלאי תוכנה ותוכן נוסף להורדה עבור המשחק, כולל את האפשרות להוריד דמויות נוספות, כלי רכב ומסלולים נוספים, וכמו גם את האפשרות להשתמש בפסלוני האמיבו של נינטנדו.

ימין|ממוזער|250px|תמונת מסך מתוך המשחק
**Mario Kart 8 Deluxe** (בתעתיק לעברית: **מריו קארט 8 דלוקס**) היא גרסה משופרת של המשחק לקונסולת משחקי הווידאו נינטנדו סוויץ' אשר יצא לראשונה לשווקים באפריל 2017. גם גרסה זו של המשחק זכתה להצלחה ביקורתית ומסחרית כאשר המשחק הפך עם השנים למשחק הנמכר ביותר לקונסולת משחקי הווידאו נינטנדו סוויץ'. שתי הגרסאות של המשחק מכרו לאורך השנים בסך הכל מעל ל-51 מיליון עותקים, מה שהופך מריו קארט לאחד ממשחקי הווידאו הנמכרים ביותר בכל הזמנים.

לאורך השנים נינטנדו הוסיפה את האפשרות להוריד כלי רכב, מסלולים ודמויות חדשות. בתחילה אפשרה נינטנדו להוריד סט חינמי של כלי רכב מתוצרת מרצדס-בנץ (אפשרות זו הפכה זמינה ב-27 באוגוסט 2014). ב-26 באוגוסט 2014 נינטנדו הכריזה על שתי חבילות חדשות הזמינות לרכישה, כאשר כל חבילה מכילה 3 דמויות נוספות, 4 כלי רכב נוספים ו-8 מסלולים נוספים. חלק מהדמויות נלקחו מזיכיונות אחרים של נינטנדו, כולל האגדה של זלדה (מסלול המרוצים Hyrule), אנימל קרוסינג (מסלול המרוצים Animal Crossing), אף-זירו (מסלולי המרוצים Mute City ו-Big Blue), ואקזיטבייק (מסלול המרוצים Excitebike Arena). חבילת ה-DLC הראשונה שהייתה זמינה להורדה, אשר הפכה זמינה להורדה בנובמבר 2014, כללה את הדמויות טאנוקי מריו, קאט פיץ' ולינק. החבילה השנייה, אשר הפכה זמינה להורדה באפריל 2015, כללה את דריי באוזר, ווילג'ר ואיזבל.

## קישורים חיצוניים

* 

## הערות שוליים

קטגוריה:משחקי Wii U
קטגוריה:משחקי נינטנדו סוויץ'
קטגוריה:משחקי וידאו משנת 2014
קטגוריה:משחקי וידאו משנת 2017
קטגוריה:מריו (זיכיון): משחקי ספין-אוף
קטגוריה:מריו קארט
קטגוריה:משחקי מרוץ ממוחשבים
קטגוריה:משחקי קרוס-אובר
קטגוריה:משחקי מרוצי קארטינג
קטגוריה:משחקי וידאו שפותחו ביפן
טמאש אצל

טמאש אצל (בהונגרית: **Aczél Tamás**; בודפשט, 16 בדצמבר 1921 – בוסטון, 18 באפריל 1994) היה משורר, סופר יהודי-הונגרי, עיתונאי זוכה פרס קושוט (פרס בהונגריה המקביל לפרס ישראל) וכן זוכה פרס סטלין, מורה להונגרית-אנגלית מרצה באוניברסיטה. הוא היה נשוי לאולגה גיארמטי שגם היא עזבה את הונגריה בשנת 1956.

## קורות חיים
טמאש אצל נולד במשפחה יהודית וסיים את לימודיו התיכוניים בבודפשט בשנת 1939. לאחר מכן המשיך את לימודיו בתעשיית ההסעדה באיטליה ( בשל החוקים היהודיים ובמיוחד החוק היהודי השני והחוק היהודי השלישי לא יכול היה כבר להתקבל ללימודים אקדמיים בהונגריה).

כיהודי, גם הוא נלקח לשרות העבודה (עבודות כפייה לגברים יהודים עבור הצבא ההונגרי) ולבסוף נשלח למחנה הריכוז מאוטהאוזן. בדרך נרצחו כ-100 מחבריו היהודים מתוך "שעשוע" על ידי אנשי צלב החץ והנאצים האוסטרים. שליוו אותם. הוא שרד את התקופה הנוראה.

משנת 1948 עמד בראש הלקטורה של הוצאת סיקרה (ניצוץ). מ-1950 עד 1953 היה העורך הראשי של כתב העת התרבותי הרשמי של המשטר הקומוניסטי "כוכב" (Csillag). בין השנים 1953–1956 היה מזכיר "אגודת הסופרים ההונגרים".

הוא עזב את הונגריה ב-1956 בתקופת המרד ההונגרי, תוך ביקורת עצמית חריפה על פועלו עד אז. אצל חי בממלכה המאוחדת מ-1956 ובארצות הברית מ-1966. הוא ערך את העיתון ההונגרי של ההונגרים שחיו במערב בשם "העיתון העולמי של ההונגרים" ואת "העיתון הספרותי". מ-1957 עד 1961 עבד במכון אימרה נוג' למדע המדינה ולמדעי החברה בבריסל. הוא לימד באוניברסיטת מסצ'וסטס אמהרסט משנת 1966 והיה סגן נשיא מועדון ה-PEN הבינלאומי (ארגון הסופרים הבינלאומי).

## יצירותיו
* שירה על הספינה (כרך שירה, בודפשט, 1941)
* בצל החופש (רומן, בודפשט, 1948) - פרס סטלין (1952) 
* ערנות, נאמנות. שירים ; Hungaria, Bp., 1948 
* סערה וזריחת שמש ; Athenaeum, Bp., 1949
* במקום דיווח (כרך שירה, 1951)
* להבה וגחלים ; ספרות יפה, Bp., 1953 ( סיפורים קצרים הונגריים חדשים )
* סערה וזריחת שמש. רוֹמָן ; עיבוד מחדש. בדיוני, Bp., 1954
* שאנדור רוז'ה והאולנוסים ; Youth, Bp., 1956 Rainbow Small Library
* ההיסטוריה של ההתנגדות האינטלקטואלית מאחורי מסך הברזל (מחקר, 1959)
* The Revolt of the Mind (ניו יורק, 1959, לונדון, 1961, עם טיבור מיראי, בהונגרית: סערה מטהרת, נתונים על ההיסטוריה של תקופה, הוצאת JATE, סגד, 1989)
* The Ice Age (רומן, לונדון, ניו יורק, 1965)
* חופש מתחת לשלג. שירה רוסית לא ידועה 1957–1967; לַחֲצוֹת. Tamás Aczél, László Tikos; Molnár Ny., מינכן, 1967 (ספרי אורורה)
* Illuminations (רומן, ניו יורק, 1981, לונדון, 1982, בהונגרית: Illumináció, Európa Könyvkiadó, בודפשט, 1991)
* The Hunt (רומן, ניו יורק, 1990, בהונגרית: הציד, הוצאת אירופה, בודפשט, 1994)

## ראו גם
* המאמר של ג'רג' פלודי על טמאש אצל ב-Hócipő 2007/19
* לקסיקון ספרותי מערב הונגרי וביבליוגרפיה
* פרס סטלין (לסופרים ההונגרים טמאש אצל ושאנדור נאג') - יומן קולנוע, אוקטובר 1952

## לקריאה נוספת
* מי זה מי בספרות ההונגרית? Repository Books Budapest, 2000 
* מי זה מי בספרות ההונגרית? Könyvkuckó Kiadó, בודפשט, 1999 

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:משוררים יהודים הונגרים
קטגוריה:ניצולי השואה: הונגריה
קטגוריה:עורכי עיתונים יהודים הונגרים
קטגוריה:יהודים זוכי פרס קושוט
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:יהדות בודפשט
קטגוריה:הונגרים שנולדו ב-1921
קטגוריה:אמריקאים שנולדו ב-1921
קטגוריה:אמריקאים שנפטרו ב-1994
קטגוריה:הונגרים שנפטרו ב-1994
איליי בראון

**אלייז'ה "אלי" בראון** (באנגלית: **Elijah Brown**; נולד ב-13 באוגוסט 1999) הוא שחקן אמריקאי, המוכר מתפקידיו בתור דילן ווקר בסדרה "שקרניות קטנות: הפרפקציוניסטיות" (2019) ובשל הופעתו בתור אוטו "אובי" ברגמן הרביעי בסדרה "אחת שיודעת" (2021–2023).

## ביוגרפיה
אלייז'ה בראון נולד ביוג'ין, אורגון ב-13 באוגוסט 1999. אימו, קייטי בראון, הייתה בעלת קו בגדים לפני שהפכה לסוכנת נדל"ן. לבראון יש אחות צעירה יותר, סשה. בתיכון, בראון היה חלק מתיאטרון סאות' יוג'ין.

החל משנת 2021, בראון מתגורר בברוקלין, ניו יורק כדי להיות קרוב יותר לסט של סדרת הטלוויזיה "אחת שיודעת".

## קריירה
במרץ 2018, פורסם כי בראון לוהק לסדרת הדרמה "שקרניות קטנות: הפרפקציוניסטיות". בראון שיחק בתפקיד ראשי את דמותו של דילן ווקר. זה היה האודישן הראשון שלו ותפקידו הראשון על המסך. הסדרה עלתה לראשונה ב-20 במרץ 2019, ולאחר עונה בת 10 פרקים בוטלה בספטמבר 2019.

לבראון היה תפקיד אורח בתור דייב בסדרת הטלוויזיה "נאחזת בקרח". הוא הופיע בשני פרקים של העונה היחידה של הסדרה, שהוקרנה בנטפליקס ב-1 בינואר 2020.

בשנת 2020 בראון שיחק בתפקיד הראשי בסרט התבגרות , שיצא לאקרנים בנטפליקס ב-1 ביולי 2020.

בדצמבר 2019, פורסם כי בראון לוהק לסרט "Run Hide Fight". בראון גילם את טריסטן וויי, האנטגוניסט הראשי של הסרט. הסרט הוצג בבכורה עולמית בפסטיבל ונציה ב-10 בספטמבר 2020.

במרץ 2020, הוכרז כי בראון הצטרף לצוות השחקנים הראשי של סדרת הטלוויזיה "אחת שיודעת" המשודרת ב־HBO Max. בראון מגלם את אוטו "אובי" ברגמן הרביעי בסדרה, שהוקרנה לראשונה ב-8 ביולי 2021.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1999
עונת 2014/2015 בליג 1

**עונת 2014/2015 בליג 1** (בצרפתית: **Ligue 1**, או בשמה המלא: **Championnat de France de football**) היא העונה ה-77 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-8 באוגוסט 2014 והסתיימה ב-23 במאי 2015.

פריז סן-ז'רמן זכתה באליפות השלישית שלה ברצף והחמישית בתולדות המועדון.

בסיום העונה ירדו לליג 2 הקבוצות אוויאן, מץ ולאנס ובמקומן עלו מהליג 2 הקבוצות טרואה, גזלק אז'אקסיו ואנז'ה .

שחקנה הצרפתי של אולימפיק ליון אלכסנדר לאקזט זכה בתואר מלך השערים עם 27 כיבושים.

שחקנה הצרפתי של אולימפיק מרסיי דימיטרי פאייה זכה בתואר מלך הבישולים עם 16 בישולים.

בסיום העונה יחד עם האלופה פריז סן ז'רמן, העפילו לשלב הבתים של ליגת האלופות של אופ"א הקבוצות ליון ומונקו שסיימו במקומות השני והשלישי.

מאחר שפריז סן ז'רמן זכתה גם בגביע הצרפתי וגם בגביע הליגה, לשלב הבתים של הליגה האירופית העפילה אולימפיק מרסיי שסיימה במקום הרביעי. והקבוצות סנט אטיין ובורדו שסיימו במקומות החמישי והשישי, העפילו לשלב המוקדמות השלישי בליגה האירופית.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות מץ, לאנס וקן הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות ואלנסיין, אז'אקסיו וסושו שירדו לליגת המשנה בסיום עונת 2013/2014.

## טבלת הליגה

## סטטיסטיקות
### מלכי השערים
ממוזער|אלכסנדר לאקזט מלך השערים לעונת 2014/2015

### מלכי הבישולים
ממוזער|דימיטרי פאייה מלך הבישולים לעונת 2014/2015

## קישורים חיצוניים
*  

## הערות שוליים

קטגוריה:עונות בליג 1
קטגוריה:תחרויות כדורגל ב-2015
קטגוריה:תחרויות כדורגל ב-2014
קטגוריה:2014 בצרפת
קטגוריה:2015 בצרפת
פיורנצו תומאה

**פיורנצו תומאה** (באיטלקית: **Fiorenzo Tomea** 7 בפברואר 1910 – 16 בנובמבר 1960) היה צייר איטלקי.

## ביוגרפיה
פיורנצו תומאה נולד ב-1910 ב-Zoppè di Cadore, בלונו. למד באקדמיית Cignaroli שבורונה, איטליה, שם פגש את ג'אקומו מנזו ורנטו בירולי, בשנים 1926-1927. לאחר שעבר למילאנו, הוא הכיר את אדוארדו פרסיקו, שהזמין אותו להציג את עבודותיו בגלריית דל מיליונה ב-1931. ההתמקדות שלו הייתה בעיקר בנוף ובטבע דומם. בסביבות שנת 1935, טומאה זכה להכרה רשמית, ומדליית זהב ב-1937. ב-1942, הביאנלה בוונציה הקדישה חדר בלעדי לעבודתו של טומאה. הציורים שלו התמקדו בעיקר בנופים של האזור "Cadore" שבאיטליה, בשנים שלאחר המלחמה. הוא היה הזוכה במקום השני בפרס מרזוטו ב-1954, וזכה בפרס מיקטי בעיר פרנקווילה דל מארה ב-1958.

## קישורים חיצוניים

קטגוריה:ציירים איטלקים במאה ה-20
קטגוריה:איטלקים שנולדו ב-1910
קטגוריה:איטלקים שנפטרו ב-1960
Super Mario Party

**Super Mario Party** הוא משחק חברה ממוחשב שפותח על ידי החברה היפנית NDcube ופורסם על ידי חברת נינטנדו היפנית עבור קונסולת משחקי הווידאו נינטנדו סוויץ'.

זהו הכותר ה-11 בסדרת משחקי Mario Party. המשחק הזה תואר כגרסה מרעננת של הזיכיון הוותיק, אשר החזירה והחייתה אלמנטים בולטים מכותרים ישנים של הזיכיון תוך כדי הצגת אלמנטים חדשים שהשתלבו איתם היטב.

המשחק יצאו לשווקים ברחבי העולם ב-5 באוקטובר 2018 ועד סוף אוקטובר 2018 נמכרו מעל ל-1.5 מיליון עותקים של המשחק. נכון לדצמבר 2021 המשחק מכר מעל ל-17.39 מיליון עותקים ברחבי העולם, מה שהופך אותו לאחד מעשרת המשחקים הנמכרים ביותר בקונסולת משחקי הווידאו נינטנדו סוויץ'. בעקבות הצלחת המשחק ב-2021 יצא לשווקים משחק נוסף בסדרת Mario Party אשר נקרא "Mario Party Superstars".

## משחקיות
במצב ה-"Party mode" של המשחק ניתן לשחק בכ-4 שחקנים לכל היותר, כאשר כל שחקן משחק בתורו, כאשר כל השחקנים מתחרים זה בזה במגוון של מיני-משחקים. על מנת לשחק במשחק כל אחד מהשחקנים צריך להשתמש בשלט Joy-Con. המשחק מאפשר גם לנצל את היכולות האלחוטיות המקומיות של קונסולת הסוויץ' ומאפשר לצוותים שונות לשחק מקונסולות סוויץ' נפרדות, ליצירת סביבות גדולות יותר של שחקנים מרובות צגים.

נכון ל-2018 המשחק כלל את הכמות הגדולה ביותר של הדמויות בהן ניתן לשחק במשחק בסדרת Mario Party. רשימת הדמויות בהן ניתן לשחק במשחק כללו את מריו, לואיג'י, יושי, הנסיכה פיץ', הנסיכה דייזי, הנסיכה רוזלינה, ואריו, וואלויג'י, דונקי קונג, קופה טרופה, האמר ברו, דריי בונס, בו, ובאוזר (דמויות שהיו זמינים בכותרים האחרים בסדרת משחקי Mario Party), וכנט גן דמויות חדשות שלא היו זמינים בכותרים האחרים של סדרת Mario Party - באוזר ג'וניור, דידי קונג, פום פום, גומבה, ומונטי מול.

## קישורים חיצוניים

* 

## הערות שוליים

קטגוריה:משחקי נינטנדו סוויץ'
קטגוריה:משחקי וידאו משנת 2018
קטגוריה:מריו (זיכיון): משחקי ספין-אוף
קטגוריה:מריו פארטי
קטגוריה:משחקי חברה ממוחשבים
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
המוזיאון היהודי של ונציה

**המוזיאון היהודי של ונציה** (באיטלקית: **Museo Ebraico di Venezia**) הוא מוזיאון המתמקד בהיסטוריה של היהודים בעיר ונציה.

## היסטוריה
המוזיאון היהודי של ונציה נוסד ב-1953 על ידי צ'זארה ויוונטה והרבנים אליהו טואף וברונו פולאקו. הוא נוסד על פי בקשה על ידי ג'ובאנינה רייניש סולם ואלדו פורטיס. המוזיאון הוקדש לוויטוריו פאנו, נשיא הקהילה היהודית של ונציה בין 1945 ל-1959. ייעודו המקורי נותר זהה לזה של היום. המוזיאון ממוקם בין בית הכנסת הגרמני הגדול לבית הכנסת קנטון , שני בתי הכנסת הוונציאניים העתיקים ביותר.

## אוסף
המוזיאון מכיל את החפצים הבאים באוסף שלו:
* נברשות חנוכיות
* כיורי נטילת ידיים ונטלות
* ספרי תפילה
* אוסף בד וטקסטיל

## חנות ספרים
בתוך המוזיאון ממוקמת חנות ספרים. הספרים שנמצאים שם עוסקים בדת, בהיסטוריה ובאמנות יהודית.

## ראו גם
* יהדות ונציה
* הגטו היהודי בוונציה

## קישורים חיצוניים

* 

## הערות שוליים

קטגוריה:יהדות ונציה
קטגוריה:אירופה: מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:ונציה: מוזיאונים
ג'ורדן אלכסנדר

**ג'ורדן אלכסנדר** (באנגלית: **Jordan Alexander** נולדה ב-27 ביולי 1993) היא שחקנית וזמרת קנדית, המוכרת בשל תפקידה בתור ג'וליאן קלוואי בסדרת הנוער "אחת שיודעת".

## ראשית חייה
ג'ורדן אלכסנדר נולדה ב-23 ביולי 1993;  היא נולדה בוונקובר, קולומביה הבריטית וגדלה בטורונטו, אונטריו.  אלכסנדר היא ממוצא גרמני, אירי ואפרו-אמריקאית.
## קריירה
### מוזיקה
ב-17 ביוני 2016 היא שחררה את אלבום הבכורה שלה *The Lonely Hearts Club*, ובשנת 2020 הוציאה את הסינגל "You". 

### טלוויזיה
בשנת 2008 שיחקה בתפקיד קטן בסרט המתח והפשע "Tortured" בכיכובם של לורנס פישבורן וקול האוזר.

בשנת 2010 הופיעה בפרק בסדרת הטלוויזיה "רוקי בלו".

בשנת 2020, אלכסנדר גילמה את אלסי / מאיה בעונה השנייה של סדרת המסתורין לנוער "Sacred Lies: The Singing Bones" אשר שודרה בשירות הסטרימינג Facebook Watch.

בשנת 2021 החלה לגלם את ג'וליאן קלוואי בסדרת הטלוויזיה "אחת שיודעת", שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. הסדרה עלתה בבכורה ב-HBO Max ב-8 ביולי 2021, ועונה שנייה עלתה ב-1 בדצמבר 2022.

## חיים אישיים
אלכסנדר מזדהה כקווירית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקנים להט"בים קנדים
קטגוריה:זמרות קנדיות
קטגוריה:קנדים ממוצא גרמני
קטגוריה:קנדים שנולדו ב-1993
יהודה בן נחמיה

(רבי) **יהודה בן נחמיה** היה תנא בדור השלישי ורביעי לתנאים, תלמידו של רבי טרפון.

## אודותיו
בתלמוד מסופר שרבי טרפון הקשה בבית המדרש קושיא על דברי המשנה בדיני הבאת מנחה חדשה לפני הקרבת שתי הלחם בחג השבועות, שלפני הקרבת קרבן העומר המנחה פסולה, ואילו לאחר הקרבת העומר לא יביא, ואם הביא - כשר. והקשה רבי טרפון מהו החילוק? מיד ענה לו תלמידו יהודה בן נחמיה שהחילוק נובע מאיסור התבואה החדשה להדיוט, ומשהותרה הדין השתנה. רבי טרפון שתק ואילו יהודה בן נחמיה שמח שמחה גדולה (בלשון התלמוד "צהבו פניו") ומשכך אמר לו רבי עקיבא "יהודה יהודה, צהבו פניך שהשבת את זקן, תמהני אם תאריך ימים". ובהמשך הגמרא מספרת בשם רבי יהודה בר אלעאי שאותו הזמן פסח היה, וכשעלה לחג השבועות ושאל היכן יהודה בן נחמיה, נענה "נפטר והלך לו".

מאחר שיהודה בן נחמיה נפטר בין פסח לשבועות, בעקבות זלזולו ברבי טרפון, יש ששיערו כי יהודה בן נחמיה הוא אחד מ-24,000 תלמידי רבי עקיבא שנפטרו בין פסח לשבועות, והוא מהבודדים מתלמידי רבי עקיבא שמתוארת בתלמוד סיבת מותו.

בגרסה הרווחת בתלמוד לא נזכר עליו התואר "רבי" עליו, אך לפי גרסת רש"י הוא כן מתואר בתואר "רבי".

## קישורים חיצוניים
* יהודה בן נחמיה, מקורות באתר ספריא.
* עזריאל יונה, על שלא נהגו כבוד זה בזה, לקריאה באתר חברותא.

## הערות שוליים

קטגוריה:תנאים
קטגוריה:תלמידי רבי עקיבא